ຊາອຸດີອາຣາເບຍ ສົ່ງກໍາລັງ ເຂົ້າໄປໃນບາຫ໌ເຣນ
ກໍາລັງພາຍໃຕ້ການນໍາພາຂອງ ທະຫານຊາອຸດີ ອາຣາເບຍ ເຂົ້າໄປໃນລາດຊະອານາຈັກບາຫ໌ເຣນ ຕາມຄໍາຮ້ອງຂໍຂອງກະສັດ.
ກໍາລັງທະຫານພາຍໃຕ້ການນໍາພາຂອງ Saudi Arabia ໄດ້ເຂົ້າໄປໃນ Bahrain ຊຶ່ງເປັນຣາຊະອານາຈັກນຶ່ງນ້ອຍໆ ໃນອ່າວເປີເຊຍໃນວັນຈັນວານນີ້ ເພື່ອໃຫ້ການສະໜັບສະ ໜຸນລັດຖະບານຊົນກຸ່ມນ້ອຍນິກາຍຊຸນນີ ລຸນຫລັງເກີດ ການປະທ້ວງມາເປັນເວລາຫລາຍສັບປະດາໂດຍສະມາຊິກ ຂອງພວກທີ່ນັບຖືສາສະໜາອິສລາມນິກາຍ Shi’ite ຊົນກຸ່ມໃຫຍ່ຂອງປະເທດນັ້ນ ພວກທະຫານ Saudi Arabia ປະມານ 1 ພັນຄົນພ້ອມທັງພວກຕໍາຫລວດປະມານ 500 ຄົນຈາກສະຫະລັດອາຣັບ Emiratesໄດ້ຂ້າມທາງຜ່ານທີ່ເຊື່ອມໂຍງ Saudi Arabia ແລະ Bahrain ເພື່ອຕອບສະໜອງຕໍ່ຄໍາຮຽກຮ້ອງຂໍການຊ່ອຍເຫລືອຈາກກະສັດ Bahrain ເພື່ອຍາມຮັກສາພວກຕຶກໂຮງການຕ່າງໆຂອງລັດຖະບານໄວ້ ການສົ່ງກຳລັງດັ່ງກ່າວນີ້ໄດ້ຖືກປະນາມຢ່າງໄວໂດຍພວກຝ່າຍຄ້ານນິກາຍ Shi’ite ວ່າເປັນການເຂົ້າຄອບຄອງນັ້ນ ການແຊກແຊງທີ່ວ່ານີ້ມີຂຶ້ນ 1 ມື້ ຫລັງຈາກພວກປະທ້ວງຕັນທາງ ເຂົ້າຫາເຂດການເງິນຂອງ Bahrain ດ້ວຍເຄື່ອງກີດຂວາງຕ່າງໆທີ່ຍັງມີຢູ່ຕໍ່ມາຮອດວັນຈັນວານນີ້